**ΑΝΑΚΟΙΝΩΣΗ**

Γνωστοποιείται η έκδοση της **3Κ/2018** Προκήρυξης του ΑΣΕΠ **(**[**ΦΕΚ 4/2-2-2018 Τεύχος Προκηρύξεων ΑΣΕΠ**](http://www.et.gr/idocs-nph/search/pdfViewerForm.html?args=5C7QrtC22wG3UHk-ZeQumndtvSoClrL8xJKSjjboeVQpCCmqt4mgGBYFbrLsILKgyqxSQYNuqAGCF0IfB9HI6hq6ZkZV96FI75c6gWBcHSFPl-vam4GJTrjYHbzPrmAet6nXZzhsg4s.)**),** που αφορά στην πλήρωση, **με σειρά προτεραιότητας**, **οκτώ χιλιάδων εκατόν εξήντα έξι (8.166) θέσεων τακτικού προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου  Πανεπιστημιακής, Τεχνολογικής,  Δευτεροβάθμιας και Υποχρεωτικής Εκπαίδευσης σε ανταποδοτικές υπηρεσίες των ΟΤΑ α΄ βαθμού, Συνδέσμους και Νομικά Πρόσωπα Δημοσίου Δικαίου αυτών καθώς και σε Νομικά Πρόσωπα Ιδιωτικού Δικαίου των ΟΤΑ  (Υπουργείο Εσωτερικών).**

Στη συγκεκριμένη Προκήρυξη συμπεριλαμβάνονται προς πλήρωση **δεκατρείς (13) θέσεις** ανταποδοτικού χαρακτήρα του Δήμου Ζαγοράς-Μουρεσίου, οι οποίες είναι:

**- ΜΙΑ (1) ΘΕΣΗ: ΔΕ ΒΟΗΘΩΝ ΗΛΕΚΤΡΟΛΟΓΩΝ**

**- ΤΕΣΣΕΡΙΣ (4) ΘΕΣΕΙΣ: ΔΕ Οδηγών αυτοκινήτων**

**- ΜΙΑ (1) ΘΕΣΗ: ΔΕ ΤΕΧΝΙΤΩΝ (ΥΔΡΑΥΛΙΚΩΝ)**

**- ΜΙΑ (1) ΘΕΣΗ: ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ**

**- ΕΞΙ (6) ΘΕΣΕΙΣ: ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ**

**(ΕΡΓΑΤΕΣ ΚΑΘΑΡΙΟΤΗΤΑΣ, ΣΥΝΟΔΟΙ ΑΠΟΡΡΙΜΜΑΤΟΦΟΡΩΝ)**

Οι ενδιαφερόμενοι υποψήφιοι για την κάλυψη των θέσεων αυτών καλούνται, εφόσον κατέχουν τα γενικά και απαιτούμενα προσόντα, να υποβάλουν **«ΑΙΤΗΣΗ - ΥΠΕΥΘΥΝΗ ΔΗΛΩΣΗ» (ηλεκτρονική),** αποκλειστικάμέσω του διαδικτυακού τόπου (**www.asep.gr**), **καθώς και τα απαραίτητα δικαιολογητικά**, σύμφωνα με τους όρους της ανωτέρω προκήρυξης και ακολουθώντας τις οδηγίες που παρέχονται στην ανωτέρω Προκήρυξη (Παράρτημα ΣΤ΄).

Όπως επισημαίνεται στο ΦΕΚ όπου δημοσιεύεται η εν λόγω Προκήρυξη **η ευθύνη της σωστής συμπλήρωσης της ηλεκτρονικής αίτησης είναι αποκλειστικά του υποψηφίου και επειδή η επεξεργασία των αιτήσεων γίνεται μηχανογραφικά, οι υποψήφιοι υποχρεούνται να συμπληρώσουν τα οικεία τετραγωνίδια/πεδία των ηλεκτρονικών αιτήσεων, καθώς και τους κωδικούς, που αναφέρονται σε αντίστοιχα προσόντα ή κριτήρια ή ιδιότητες που απαιτούνται και διαθέτουν, διαφορετικά δεν λαμβάνονται υπόψη τα προσόντα ή κριτήρια ή ιδιότητες, έστω και αν προσκομιστούν τα σχετικά δικαιολογητικά.**

Η προθεσμία υποβολής των **ηλεκτρονικών αιτήσεων** συμμετοχής στη διαδικασία έχει ως ακολούθως:

●  **Για την κατηγορία Δευτεροβάθμιας Εκπαίδευσης** αρχίζει στις **20 Φεβρουαρίου** **2018,** ημέρα **Τρίτη** και λήγει στις **7 Μαρτίου 2018**, ημέρα **Τετάρτη** και ώρα 14:00.

● **Για την κατηγορία Υποχρεωτικής Εκπαίδευσης** αρχίζει στις **8 Μαρτίου 2018,** ημέρα **Πέμπτη** και λήγει στις **23 Μαρτίου 2018**, ημέρα **Παρασκευή** και ώρα 14:00.

Η υπογεγραμμένη **εκτυπωμένη μορφή** της ηλεκτρονικής αίτησης με τα απαιτούμενα κατά περίπτωση δικαιολογητικά υποβάλλονται απαραιτήτως στο ΑΣΕΠ και ταχυδρομικά, με συστημένη επιστολή, στη διεύθυνση:

**Α.Σ.Ε.Π.**  
**Αίτηση για την Προκήρυξη 3Κ/2018**  
**Τ.Θ. 14308**  
**Αθήνα Τ.Κ. 11510**

αναγράφοντας στο φάκελο μεγέθους Α4 ή στον ειδικό φάκελο ΑΣΕΠ POST (που διανέμεται από τα ΕΛΤΑ), την κατηγορία Δ.Ε. ή Υ.Ε. της οποίας θέσεις διεκδικούν.

Η προθεσμία αποστολής της υπογεγραμμένης **εκτυπωμένης μορφής** της ηλεκτρονικής αίτησης με τα απαιτούμενα, κατά περίπτωση, δικαιολογητικά λήγει ως εξής:

● **Για την κατηγορία Δευτεροβάθμιας Εκπαίδευσης**, με την πάροδο της 12ης Μαρτίου 2018, ημέρας Δευτέρας.

● **Για την κατηγορία Υποχρεωτικής Εκπαίδευσης**, με την πάροδο της 27ης Μαρτίου 2018, ημέρας Τρίτης.

**ΑΠΟ ΤΟΝ ΔΗΜΟ ΖΑΓΟΡΑΣ-ΜΟΥΡΕΣΙΟΥ**